Un fost ministrul al Economiei vrea ca România să urmeze exemplul Argentinei: ”Nu e condamnată la sărăcie și sub-dezvoltare. Putem tăia cheltuielile”
Măsurile liberale luate de președintele argentinian Javier Milei sunt cel mai bun exemplu pentru ce s-ar putea face pentru România, spune fostul ministrul al Economiei, Claudiu Năsui, actual deputat USR. „Boala României nu e specifică României și este tratabilă. România nu e condamnată la sărăcie și sub-dezvoltare. Putem tăia cheltuielile așa cum putem tăia taxele”, susține Năsui marți, 1 aprilie.